Permezz ta’ TVM u TVM2 matul ix-xahar tat-Tazza tad-Dinja se jkun qiegħed jingħata spazju estensiv għal din l-akbar manifestazzjoni sportiva fid-dinja. Total ta’ 64 logħba, kif ukoll programmi speċjali, qabel u wara kull partita, li permezz ta’ dawn il-programmi d-delettanti u mhux biss, se jkollhom xalata ta’ futbol fuq l-istazzjon nazzjonali, fejn se jkun qed isir aġġornament bl-aħħar informazzjoni dwar it-32 pajjiż li se jipparteċipaw f’din l-edizzjoni. Ingħaqdu ma’ TVM, TVM2 u tvm.com.mt  mill-Ħamis, 12 ta’ Gunju ‘l quddiem, fejn se nkunu qegħdin insegwu wkoll iċ-ċerimonja tal-ftuħ. L-ewwel konfront inawgurali se jkun bejn il-pajjiż organizzatur Brażil u l-Kroazja.